Lino Golden trăiește o frumoasă poveste de iubire alături de Delia. Cei doi s-au cunoscut prin intermediul rețelelor sociale, iar de atunci sunt de nedespărțit. Artistul este îndrăgostit peste măsură de frumoasa lui soție.
Deși nu sunt de mult timp împreună, cântărețul a făcut pasul cel mare alături de femeia care l-a cucerit din prima clipă. Lino Golden i-a oferit inelul de logodnă Deliei, iar la finalul lunii aprilie 2024 au avut cununia civilă.
Relația lor se bazează pe multă dragoste și comunicare, lucru care s-a văzut la Power Couple România. Se pare că participarea în această emisiune i-a unit și mai mult, ajutându-i să se cunoască mai bine unul pe celălalt.
De curând, Delia și Lino Golden au fost prezenți la testul poligraf al lui Selly unde au oferit răspunsuri sincere și directe. Tânăra nu s-a putut abține și a oferit mai multe detalii despre pasiunea pe care o are. Puțini știau acest detaliu despre ea.
Cu ce se ocupă Delia, soția lui Lino Golden
Delia, soția lui Lino Golden, a dat cărțile pe față la detectorul de minciuni. Tânăra nu a mai ținut cont de nimic și a vorbit, fără ezitare, despre pasiunea care îi aduce sume frumoase de bani în buzunar.
În plus, artistul a dezvăluit că îl deranjează destul de tare faptul că partenera lui încă primește bani de la părinții ei: „Nu să mă oftice că mie nu-mi dau. La modul că mi-aș dori pentru tine să îți găsești ceva care să-ți placă pentru că tu ai avut prea multe pasiuni. Te îndrăgostești de una o lună, o lași și te apuci de alta. Mi-ar plăcea să găsești una de care să te ții și să faci bani din ea. Să îți găsești tu scopul tău real în viață”.
Când a fost întrebată despre hobby-urile sale, Delia a scos la iveală faptul că îi place să dea în cărți. Până și Selly a rămas uluit de confesiunile acesteia, iar curiozitățile nu au întârziat să apară.
„E mai mult ca un job part time să dau în cărți. Adică am cliente”, a mărturisit Delia pe canalul de YouTube al lui Selly.
Mai mult, soția lui Lino Golden a evidențiat că cere 200 de lei pentru o citire în cărți de o jumătate de oră: „Am clienți care vin de ani la mine. Ei vin de mai multe ori pe săptămână sau de maxim de două ori pe lună, depinde ce se întâmplă în viața lor. (...) Fac și curățări, pe ele nu iau bani. Le fac doar în momentul în care simt eu să o fac sau iau bani dacă este o persoană total necunoscută. Nu am neapărat un preț pentru asta.”
De asemenea, artistul a mai susținut că este deranjat de faptul că vine acasă noaptea de la concerte, iar soția lui are clienți pentru citire în cărți.
Cum petrece Violeta Bănică sărbătorile de Paște, după divorțul părinților ei: „Suntem mulți și peste tot”...